Salut Salon

**Salut Salon,** կամերային երաժշտության կվարտետ Գերմանիայի Համբուրգ քաղաքից։ Քառյակը կազմված է երկու ջութակահարուհիներից, մեկ թավջութակահարուհուց և մեկ դաշնակահարուհուց։ Այն ստեղծվել է 2002 թվականին, ջութակահարուհիներ Անգելիկա Բլախմանի և Իրիս Զիգֆրիդի կողմից։ Նրանց կոչել են «լարային քառյակի Հառլեմ Գլոբթրոթերս»։

մինի|Salut Salon-ը 2014 թվականին

Նրանց երգացանկն ընդգրկում է վերադաշնակված դասական երաժշտություն, ժողովրդական երաժշտությունից և ֆիլմերի սաունդթրեքներից վերցրած թեմատիկա, ինչպես նաև` շանսոններ, տանգո, փոփ երաժշտություն, տիկնիկային ներկայացումներ և գործիքային ակրոբատիկա, «այն սահմանագիծը, որն անտեսում է դասական ու փոփ երաժշտության խիստ դասակարգումը»։

Նրանց մի շարք ելույթներ հայտնվել են յություբում և բավականին մեծ ճանաչում ձեռք բերել։

## Պատմություն
Քառյակի երկու հիմնադիրները հանդիպել են 1980-ականներին, երաժշտական դպրոցի փորձերի ժամանակ։ Դրանից հետո նրանք անընդհատ միասին են ելույթներ ունեցել, դպրոցն ավարտելուց հետո նրանց է միացել դաշնակահարուհի Ամելի Վինքլերը։ Նրանք միասին նվագել են սալոնային երաժշտություն, որը տարածված էր 19-20-րդ դարերում։ Որպես քառյակ նրանց առաջին ելույթը կայացել է 1999 թվականի աշնանը, երբ Բախմանն ու Զիգֆիրդը ջութակ են նվագել, Վինքլերը` դաշնամուր, իսկ Սիմոնե Բախմանը` թավջութակ։ 2003 թվականի հունվարի 3-ին տեղի է ունեցել նրանց առաջին խոշոր հանրային համերգը Համուրգի համերգասրահում։ Նույն տարում թողարկվել է նրանց առաջին CD սկավառակը Warner լեյբլի համար։ Թողարկումից կարճ ժամանակ անց Warner-ը նրանց ձայնագրման պայմանագիր է առաջարկել։ Դրանից հետո քառյակն ունենում է տարեկան ավելի քան 100 համերգ` փոփոխվող կազմով, չնայած որ Բախմանն ու Զիգֆրիդն անփոփոխ են։ 2008 թվականից սկսած նրանք հիմնականում հանդես են գալիս դաշնակահարուհի Աննե վոն Թվարդովսկու և թավջութակահարուհի Սոնյա Լենա Շմիդի հետ։

2003 թվականին տեղի է ունեցե նրանց առաջին միջազգային համերգը։ Դրանից հետո նրանք բազմաթիվ ելույթներ են ունեցել արտերկրում` ԱՄՆ-ում, Կանադայում, Չիլիում, Ռուսաստանում, Շվեյցարիայում, Իտալիայում, Լյուքսեմբուրգում, Իսպանիայում և Չինաստանում, որտեղ նրան ներկայացրել են Համուրգը որպես երաժշտական դեսպաններ Շանհայի 2010 Համաշխարհային ցուցահանդեսում։ Նրանք նաև բազմաթիվ անգամներ ելույթներ են ունեցել հեռուստատեսությամբ և ռադիոյով։

Salut Salon-ն իր 10-րդ հոբելյանը նշել է շրջագայությամբ, րն ընդգրկել է Հնդկաստանի Պունա քաղաքը։  2016 թվականին նրանք առաջին անգամ համերգ են ունեցել Նյու Յորքում։

## Կենսագրություններ
### Անգելիկա Բախման
Անգելինա Բախմանը ծնվել է 1972 թվականին, Համբուրգում։ Նա ազատված էր միջնակարգ դպրոցական ծրագրից և դրա շնորհիվ հնարավորություն է ունեցել իր ամբողջ ժամանակը նվիրել ջութակ նվագելուն։ Սրա շնորհիվ նրա առաջին ելույթը  Hamburger Symphoniker-ի հետ կայացել է յոթ տարեկան հասակում։ Նա սովորել է Համբուրգի ռադիոյի սիմֆոնիկ նվագախմբի կոնցերտմայստեր Ռոլանդ Գրութերի հետ, որն օգնել է նրան մի քանի անգամ ստանալ գերմանական հայտնի Jugend Musiziert մրցանակը։ 2007 թվականին նա թողարկել է *Ճկուն լարեր. հինգ մաս` լարային տարբեր անսամբլների համար* ժողովածուն։ Երաժշտությունից բացի, Բախմանը սովորել է նաև գերմաներեն և փիլիսոփայություն։ 2011 թվականի հոկտեմբերին նա երեխաների և մեծահասակների հետ իր երաժշտական աշխատանքի համար արժանացել է «Գերմանիայի Դաշնային Հանրապետության առջև ունեցած ծառայությունների համար» շքանշանի։

### Իրիս Շիգֆրիդ
Իրիս Շիգֆրիդը նույնպես ծնվել է 1972 թվականին, Համբուրգում։ Նա նույնպես վաղ տարիքում արժանացել է Jugend Musiziert մրցանակի։ Շուտով տարբեր երգչախմբերի ու ա կապելլա խմբերի հետ ելույթներ ունենալիս նա բացահայտել է իր ձայնային տաղանդը։ 
Երաժշտական դասերին զուգահեռ նա 2000 թվականին ստացել է իրավագիտության դիպլոմ։ Այդ ժամանակվանից սկսած նա որպես իրավաբան աշխատում է Համբուրգում` մասնագիտանալով մրցակցային և հեղինակային իրավունքի ոլորտներում։ Դրանից բացի, նա նաև մշակույթի մենեջերի դիպլոմ է ստացել Համբուրգի  Hochschule für Musik und Theater համալսարանից 2008 թվականից դասախոսում է  Institut für Kultur- und Medienmanagement համալսարանում։ 2011 թվականի հոկտեմբերին արժանացել է «Գերմանիայի Դաշնային Հանրապետության առջև ունեցած ծառայությունների համար» շքանշանի։

### Սոնյա Լենա Շմիդ
Սոնյա Լենա Շմիդը ծնվել է Թյուբինգենում, 1981 թվականին։ Նա սովորել է թավջութակ և երաժշտություն Համբուրգում, Ամստերդամում, Հաագայում և Լյուբեկում։ Նա արժանացել է մի շարք պարգևների ու դրամաշնորհների, այդ թվում` դրամաշնորհներ Die Zeit-ից, հոլանդական Huygens-ից, Charles Hennen Concours կամերային երաժշտության միջազգային մրցույթի առաջին մրցանակ և «Շուբերտը և ժամանակակից երաժշտությունը» միջազգային մրցույթի հատուկ մրցանակ։ Թատրոնի երկրպագու լինելով` Շմիդը ելույթ է ունեցել Համբուրգի Տալիա թատրոնում, Deutsches Schauspielhaus-ում և Մյունխենի Բիենալեում։

### Աննե-Մոնիկա վոն Թվարդովսկի
Աննե-Մոնիկա վոն Թվարդովսկին ծնվել է 1982 թվականին, Դուրբանում, Հարավային Աֆիկայում։ Գերմանիա է տեղափոխվել վեց տարեկանում, որտեղ էլ ստացել է դաշնամուրի իր առաջին դասերը։ 2002-2011 թվականներին նա դաշնամուր, երաժշտական արվեստ, դասավանդման մեթոդներ է սովորել Լյուբեկի երաժշտական դպրոցում, որտեղ Բարբարա Մարտինին, Յակոբ Լյուսխները և Դեյվիդ Մեիերը եղել են նրա ուսուցիչները։ 2005-2006 թվականներին ուսանել է Բարսելոնայում, որտեղ Ալան Բրանչ, ի թիվս այլոց, եղել է նրա ուսուցիչը։ Վոն Թվարդովսկին մեծապես հետաքրքրված է համայնքնային ծառայությամբ, և 2012 թվականի հունիսին նա ներգրավվել է «Քաջությամբ դպրոց` առանց ռասիզմի դպրոց» ծրագրի ֆինանսավորմանը։

## Անդամներ
### Ներկայիս կազմ
*ԱՆգելիկա Բախման` ջութակ (քառյակի համահիմնադիր)
*Իրիս Շիգֆրիդ` ջութակ, վոկալ (քառյակի համահիմնադիր)
*Սոնյա Լենա Շմիդ` թավջութակ (սկսած 2008 թվականից)
*Աննե վոն Թվարդովսկի` դաշնամուր (սկսած 2008 թվականից)

### Նախկին անդամներ
*Ամելի Վինքլեր, դաշնամուր (2000–2002)
*Սիմոնե Բախման, թավջութակ (2000–2002)
*Քրիստինե Շյութցե, դաշնամուր (2002–2005)
*Գեսա Ռիեդել, թավջութակ (2002–2005)
*Ֆոեբե Սքոթ, թավջութակ (2002–2005)
*Լարա Ջոնս, դաշնամուր (2005–2008)
*Փեիվեն Խեն, թավջութակ (2005–2007)
*Ջուլ Հինրիխսեն, թավջութակ (2007–2008)
*Վալերիա Սթաբ, դաշնամուր (2007–2010)

## Ծանոթագրություններ

## Արտաքին հղումներ
* 

Կատեգորիա:2000 հիմնադրված երաժշտական խմբեր
Կատեգորիա:2002 հիմնադրված երաժշտական խմբեր